# Cobalt 60

El cobalt 60 ($^{60}$Co o Co-60) és un isòtop radioactiu sintètic del cobalt, amb un període de semidesintegració de 5,27 anys. $^{60}$Co decau per desintegració beta a l'isòtop estable níquel 60 ($^{60}$Ni). En el procés de desintegració, $^{60}$Co emet un electró amb una energia de 315 keV i després el nucli activat de $^{60}$ Ni emet dos raigs gamma amb energies d'1,17 i 1,33 MeV, respectivament. L'equació de la captura neutrònica i desintegració és la següent:
59 27Co + n → 60 27Co → 60 28Ni + e$^−$ + ν e + γ.

## Activitat

L'activitat d'un gram $^{60}$Co és de 44 T Bq (aproximadament 1100 curies). Així, per exemple, una quantitat de 60 mg de $^{60}$Co genera una dosi d'1 mSv en l'interval d'una hora a 1 metre de distància. La ingesta de $^{60}$Co fa que s'aconsegueixi la mateixa dosi en pocs segons.
Les altes energies dels raigs gamma impliquen una diferència de massa entre el $^{60}$Ni i el $^{60}$Co de 0,003 u. Això equival a 20 Watts per gram, aproximadament 30 vegades superior a la del Pu.
Una dosi de cos sencer d'aproximadament 3 a 4 Sv mata al 50% d'una població en dies o setmanes, i es pot acumular pocs minuts d'exposició a 1 g de $^{60}$Co.

## Aplicacions

L'energia de les β és baixa i poc penetrant el que fa senzill el seu blindatge, però els raigs gamma emesos tenen energies al voltant dels 1,3 MeV i són altament penetrants.
Les principals aplicacions del $^{60}$Co són:
* Element traça de cobalt en reaccions químiques.
* Esterilització d'equip mèdic.
* Font de radiació per radioteràpia mèdica,
* Font de radiació per radiografia industrial.
* Font de radiació per anivellar artefactes i verificar gruixos.
* Font de radiació per irradiació dels aliments.
* Font de radiació per a ús de laboratori.
La creació de $^{60}$Co és una important etapa en la nucleosíntesi. Sense l'etapa $^{60}$Co, no podrien formar els elements Núm. 27-83 en supernoves. ~ chirata / cobalt.html El $^{60}$Co artificial es crea bombardejant un blanc de $^{59}$Co amb una font de neutrons lents, normalment $^{252}$Cf moderats amb aigua per desaccelerar els neutrons, o en un reactor nuclear com el CANDU, on barres d'acer es reemplacen per Co-59. $^{60}$Co és també un actiu isòtop en la bomba de cobalt.
Després d'entrar a l'organisme, gran quantitat del $^{60}$Co s'excreta en les femtes. Una petita quantitat s'absorbeix pel fetge, ronyons, i ossos, on una perllongada exposició a la radiació gamma pot causar càncer.
La barreja accidental d'una font radioactiva amb cobalt pot formar acer radioactiu. Un exemple va ser l'accident de radiació el 6 de desembre de 1983, on una font descarregada (per a ús mèdic) de Co-60 va causar contaminació de 5.000 t d'acer.

## Referències

* ↑ National Institute of Standards and Technology. «Radionuclide Half-Life Measurements» (en anglès). Arxivat de l'original el 2016-08-12. [Consulta: 7 novembre 2011].
* ↑ Korea Atomic Energy Research Institute. «Nuclide Table» (en anglès). [Consulta: 14 març 2009].
* ↑ «Isotope Production: Dual Use Power Plants - Atomic Insights».

## Enllaços externs

* Cobalto-60, Environmental Protection Agency, EPA
* NLM Banc de dades de Substàncies Perilloses – Cobalt, Radiactiu
* Decaïment Beta del Cobalt-60, HyperPhysics, Georgia State University.